2015 m. Europos žaidynės

**2015 m. Europos žaidynės** () – pirmosios daugiašakės sporto žaidynės Europos sportininkams. Žaidynės vyko 2015 m. birželio 12–28 dienomis Azerbaidžano sostinėje Baku.

Tai buvo didžiausios daugiašakės sporto varžybos kada nors surengtos Azerbaidžane.

Žaidynes surengti padėjo apie 12 000 savanorių. Iš jų 6 000 dirbo atidarymo ir uždarymo ceremonijose.

Atidarymo ceremoniją surengti padėjo apie 2 000 žmonių. Dainininkė Lady Gaga gyvai atliko Jon Lennon dainą „Imagine“. Ši ceremonija buvo transliuojama oficialiame „YouTube“ kanale.

## Miesto rinkimai
2012 m. gruodžio 8 d. 41-oje Europos olimpinio komiteto generalinėje asamblėjoje Romoje nuspręsta įsteigti Europos žaidynes. Asemblėjoje dalyvavo 49 nacionaliniai olimpiniai komitetai. Nors prieš asamblėja kalbėta, kad žaidynes gali surengti ir Londonas, kuriame vyko 2012 m. vasaros olimpinės žaidynės, vienintelis kandidatas buvo Baku, kuris kelis kartus nesėkmingai kandidatavo surengti vasaros olimpines žaidynes.

38 šalių atstovai balsavo už, 8 prieš, 2 susilaikė. Armėnijos atstovas balsavime dalyvauti atsisakė.

## Pasiruošimas

### Arenos
Medalių įteikimo ceremonijos vyko laikinojoje Viktorijos plazoje Laisvės aikštėje. Olimpinis kaimelis buvo įsikūręs Baku Nizamio rajone. Kaimelyje yra 13 pastatų, 1 042 butai, 16 kitokio tipo butų su 3-4 miegamaisiais viename bute ir iš viso 7 510 lovų.

;Kaimelio zona

;Vėliavos kvadrato zona

;Miesto zona

;Kitos arenos

#### Pagrindinis stadionas

Baku olimpinis stadionas, Azerbaidžano nacionalinis futbolo stadionas, esantis šalia Bojuk Šor gyvenvietės, buvo pagrindinė lengvosios atletikos bei uždarymo ceremonijos arena Stadiono talpa siekė 68 000.

## Programa
Pirmosios Europos žaidynės kritikuojamos dėl savo programos, nes jose nevyko net 11 olimpinių sporto šakų, 2 olimpinės sporto šakos rengė tik neolimpines rungtis, bei dar trys olimpinės sporto šakos rengė nepilną programą. Vandens sporto šakose dalyvavo tik jaunių amžiaus sportininkai.

Į žaidynes planuota įtraukti ir sportinius šokius, bet galiausiai tai neįgyvendinta.

Po nepasisekusių derybų dėl lengvosios atletikos įtraukimo į programą buvo pasiūlyta vykdyti „gatvės lengvosios atletikos varžybas“, kurios vyktų ne stadione, o miesto gatvėse.

Į gimnastikos programą įtrauktos dvi neolimpinės disciplinos – akrobatika ir aerobika. 2015 m. Europos žaidynėse taip pat buvo vykdoma viena neolimpinė sporto šaka – karate.

*  Badmintonas (5)
*  Baidarių ir kanojų irklavimas (15)
*  Boksas (13)
*  Dviračių sportas (8)
*  Dziudo (16)
*  Fechtavimasis (12)
*  Gimnastika (23)
*  Imtynės (18)
*  Karatė (12)
*  Krepšinis 3x3 (2)
*  Paplūdimio futbolas (1)
*  Paplūdimio tinklinis (2)
*  Plaukimas (42)
*  Sinchroninis plaukimas (4)
*  Stalo tenisas (4)
*  Šaudymas (19)
*  Šaudymas iš lanko (5)
*  Šuoliai į vandenį (8)
*  Tekvondo (8)
*  Tinklinis (2)
*  Triatlonas (2)
*  Vandensvydis (2)

## Lietuva žaidynėse

Lietuvai žaidynėse atstovavo 70 sportininkų, kurie dalyvavo 16 sporto rungčių. Atidarymo ceremonijoje vėliavą nešė gimnastas Rokas Guščinas. Iš viso lietuviai laimėjo 7 medalius – 2 aukso, 1 sidabro ir 4 bronzos.

### Medalininkai lietuviai

## Medalių lentelė

;Pastaba
 Šalis šeimininkė

## Šaltiniai

## Nuorodos
* Oficiali svetainė